Diari Oficial de la Generalitat Valenciana


Sumari del DOGV 5028, del 15-06-2005 (2005/6125)

ORDE de 16 de febrer de 2005, de la Conselleria de Cultura, Educació i Esport, per la qual es modifica l'autorització per a impartir cicles formatius al centre docent privat San Roque Primaria, d'Alcoi (Alacant).
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5028

Data del DOGV
:   15-06-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/6125


Data del document
:   16-02-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alcoi
    * centre d'ensenyament
    * ensenyament privat

ORDE de 16 de febrer de 2005, de la Conselleria de Cultura, Educació i Esport, per la qual es modifica l'autorització per a impartir cicles formatius al centre docent privat San Roque Primaria, d'Alcoi (Alacant). [2005/F6125]
  
L'expedient ha sigut iniciat a instància del representant de la titularitat del centre docent privat San Roque Primaria, número de codi 35890864, situat al carrer d'Espronceda, 1, d'Alcoi (Alacant), el qual sol·licita la modificació de l'autorització per a impartir el cicle formatiu de grau superior d'Administració i Finances.
  
Per Orde de la Conselleria de Cultura, Educació i Esport de 16 de gener de 2004 (DOGV de 12.02.2004), el centre va quedar autoritzat per a impartir Educació Infantil, segon cicle, amb 9 unitats i 219 llocs escolars; Educació Primària amb 24 unitats i 600 llocs escolars; Educació Secundària Obligatòria amb 4 unitats i 120 llocs escolars; Educació Especial (suport a la integració) amb 2 unitats i 30 llocs escolars; els cicles formatius de grau mitjà de Comerç, amb 1 unitat i 30 llocs escolars, i de Gestió Administrativa, amb 2 unitats i 60 llocs escolars.
  
La Direcció General d'Ensenyament va declarar, mitjançant resolució de data 28 d'abril de 2004, l'adequació de les instal·lacions proposades, pel que fa a espais educatius, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
L'expedient ha sigut tramitat per la direcció territorial de Cultura, Educació i Esport d'Alacant, i inclou informe favorable de la Unitat Tècnica de Construccions i el compromís d'aportar la relació de professors i titulacions respectives abans de l'inici de les activitats educatives corresponents de conformitat amb la legislació aplicable.
  
Atès que el centre té autorització d'obertura i funcionament en el nivell educatiu que es modifica.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002); el Reial Decret 1.537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general; el Reial Decret 777/1998, de 30 d'abril (BOE de 08.05.1998), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització, amb efectes del curs escolar 2004/2005, per a impartir cicles formatius de formació professional específica al centre que a continuació s'indica, en els termes que s'hi especifiquen.
  
Centre: San Roque Primaria
  
Titular: Arquebisbat de València
  
Domicili: c/ Espronceda, 1
  
Localitat: Alcoi
  
Província: Alacant
  
Codi: 30851774
  
Modificació que s'autoritza:
  
- Es concedix autorització per a impartir el cicle formatiu de grau superior d'Administració i Finances, de manera que el centre queda configurat en la seua totalitat amb la següent composició:
  
- 9 unitats d'Educació Infantil, segon cicle, amb 219 llocs escolars.
  
- 24 unitats d'Educació Primària, amb 600 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 2 unitats d'Educació Especial (suport a la integració), amb 30 llocs escolars.
  
Cicles Formatius de Grau Mitjà:
  
- 1 unitat de Gestió Administrativa, amb 30 llocs escolars, en torn de matí.
  
- 1 unitat de Comerç, amb 30 llocs escolars, en torn de vesprada.
  
Cicles Formatius de Grau Superior:
  
- 2 unitats d'Administració i Finances, amb 52 llocs escolars (una unitat en torn de matí i una unitat en torn de vesprada).
  
Disposició addicional
  
Primera
  
El centre ha de presentar la relació del professorat i les titulacions corresponents, davant de la Direcció Territorial de Cultura, Educació i Esport d'Alacant, a fi de la seua aprovació abans de l'inici de les activitats educatives, previ informe favorable de la Inspecció Educativa.
  
Segona
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons quin siga l'últim dels actes.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons quin siga l'últim dels actes.
  
València, 16 de febrer de 2005.- El conseller de Cultura, Educació i Esport: Alejandro Font de Mora Turón.